Pielikums

Madonas novada pašvaldības domes

20.12.2016. lēmumam Nr. 684 (protokols Nr.26, 34.p)

**,,Konzuma tirgus” iekšējās kārtības noteikumi**

**I. Vispārīgie noteikumi**

1. Noteikumos lietotie termini:

1.1. “Konzuma tirgus” – sabiedrība ar ierobežotu atbildību “Specprojekts”; .

1.2. tirgus teritorija – SIA “Specprojekts” piederoša ēka tirdzniecības centrs ,,Konzums’’, kuram pašvaldība piešķīrusi tirgus statusu un kurā galvenokārt tiek pārdotas preces ;

1.3. stāvlaukums – automašīnu stāvlaukums;

1.4. tirgus administrācija – sabiedrība ar ierobežotu atbildību “Specprojekts”, kura reģistrējusi saimniecisko darbību un apsaimnieko tirgus teritoriju, tirdzniecības ēkas un aprīkojumu, organizē tirgus darbu un atbild par šajos noteikumos noteiktās tirgus pārvaldīšanas, apsaimniekošanas un tirdzniecības organizatoriskās kārtības ievērošanu;

1.5. paviljons (ēka) – slēgta tipa būve, kas iekārtota pastāvīgai un sistemātiskai tirdzniecībai (pārtikas vai rūpniecības preču);

1.6. galds – preču pārdošanai paredzēti galdi, kas atrodas tirgus teritorijā;

1.7. nomnieks (tirdzniecības dalībnieks) – juridiska vai fiziska persona, kura nomā tirdzniecības vietu tirgus teritorijā, uz galdiem, nojumē vai kādā no stacionārām tirgus būvēm;

1.8. neiezīmētas vietas – tirdzniecības vietas bez īpaša iezīmējuma, nummurācijas un iekārtojuma;

1.9. abonoments (vienas dienas un parastais) – tiesības izmantot abonēto tirdzniecības vietu konkrētā dienā vai dienās;

1.10. nomas līgums – dokuments, kur atrunātas savstarpējās saistības, tiesības un pienākumi, starp tirgus administrāciju un nomnieku.

*Šie noteikumi nosaka kārtību, kura jāievēro tirgus klientiem un apmeklētājiem*

2. Tirgoties “Konzuma tirgū” ir tiesīgi:

2.1. šo noteikumu izpratnē juridiskā vai fiziskā persona, kura reģistrējusi saimniecisko darbību un vēlas pārdod preces (tekstā arī kā - tirdzniecības dalībnieks);

2.2. fiziskā persona, kurai atbilstoši nodokļu jomu reglamentējošiem normatīvajiem aktiem nav jāreģistrē saimnieciskā darbība, ir tiesīga pārdot šādas preces:

2.2.1. pašu ražoto lauksaimniecības produkciju;

2.2.2. Izmantošanai pārtikā paredzētos augkopības, lopkopības un svaigus zvejas produktus nelielos apjomos saskaņā ar normatīvo aktu prasībām par primāro produktu apriti nelielos apjomos un biškopības produktus;

2.2.3. griestos ziedus, zarus, no tiem gatavotus izstrādājumus;

2.2.4. mājas apstākļos ražotus pārtikas produktus no pašu ražotās lauksaimniecības produkcijas;

2.2.5. savvaļas ogas, augļus, riekstus, sēnes, savvaļas ziedus un citu mežu reproduktīvo materiālu;

2.2.6. pašu iegūtos svaigus zvejas produktus un medījamos dzīvniekus vai to gaļu nelielos apjomos saskaņā ar normatīvo aktu prasībām par primāro produktu apriti nelielos apjomos;

*Pirms pārtikas preču pārdošanas tirdzniecības dalībnieks veic pārtikas apriti reglamentējošos normatīvajos aktos noteikto prasību izpildi, kas nodrošina tā tiesības iesaistīties pārtikas apritē, un tirdzniecības laikā ievēro normatīvajos aktos noteiktās prasības pārtikas apritei ( piemēram, veterinārās, higiēnas, makšķerēšanas prasības pārtikas apritei).*

2.3. Lai tirdzniecības dalībnieks iegūtu tirdzniecības vietas izmantošanas tiesības preču pārdošanai “Konzuma tirgū”, tirgus administrācijai jāiesniedz sekojoša informācija un dokumenti:

2.3.1. fiziskās personas vārds, uzvārds un personas kods vai juridiskās personas nosaukums (firma) un nodokļu maksātāja reģistrācijas numurs (aizpildot iesnieguma veidlapu, ko izsniedz tirgus administrācija);

2.3.2. jānorāda realizējamo preču grupas (aizpildot iesnieguma veidlapu, ko izsniedz tirgus administrācija);

2.3.3. jāiesniedz saimnieciskās darbības reģistrāciju apliecinoša dokumenta kopija, uzrādot oriģinālu, vai šo noteikumu punktā 2.2. minētās fiziskās personas apliecinājums, ka tā neveic saimniecisko darbību vai saskaņā ar likumu „Par iedzīvotāju ienākuma nodokli” var nereģistrēties kā saimnieciskās darbības veicēja, kā arī nenodarbina citas personas (minētais apliecinājums sagatavots un iekļauts fiziskās personas (punkts 2.2.), iesnieguma veidlapā, ko izsniedz tirgus administrācija).

*Šo noteikumu punktā 2.2. minētā fiziskā persona attiecīgajā tirgus teritorijā nav tiesīga vienlaikus izmantot vairākas tirdzniecības vietas.*

*Tirgus administrācijai ir tiesības pieprasīt no tirdzniecības dalībnieka papildu informāciju par realizējamo preču grupām un to izcelsmi, kā arī pārbaudīt šo informāciju, ja rodas aizdomas par sniegtās informācijas patiesumu.*

2.4. Tirdzniecības dalībnieks nodrošina, lai attiecīgajā tirdzniecības vietā atrodas dokumenti vai to kopijas atbilstoši saimniecisko darbību reglamentējošo normatīvo aktu prasībām.

2.5. Tirdzniecības dalībnieks, izņemot fiziskās personas (punkts 2.2.), tirdzniecības vietā patērētājiem redzamā vietā izvieto šādu skaidri salasāmu informāciju:

2.5.1. ja tirdzniecības dalībnieks ir komersants - uzņēmuma nosaukums (firma), nodokļu maksātāja reģistrācijas numurs un tās personas vārds un uzvārds, kura ir atbildīga par tirdzniecību attiecīgajā tirdzniecības vietā;

2.5.2. ja tirdzniecības dalībnieks ir fiziska persona, - vārds un uzvārds.

2.6. ”Konzuma tirgū” preču pārdošana sekojošās vietās:

2.6.1. uz galdiem;

2.6.2. citās neiezīmētās tirdzniecības vietās (laukums), ja to ierāda tirgus administrācija.

**II. Tirdzniecības vietu izmantošanas noteikumi**

3. Tirdzniecības noteikumi no galdiem:

3.1. preču pārdošanu var veikt trešdien, piektdien, no plkst. 9.00 līdz 21.00;

3.2. tirgot atļauts Latvijā ražotas un importētas preces;

3.3. samaksa par tirdzniecības vietas izmantošanu veicama tajā dienā, kad tiek izmantota tirdzniecības vieta un maksājums jāveic tirgus kasē, laikā no plkst. 8.00 līdz 13.00, vai reizi mēnesī SIA “Specprojekts” norēķinu kontā, ja par tirdzniecības vietas izmantošanu ir noslēgts līgums un samaksa tiek veikta pēc piestādītā rēķina;

3.4. pārtraucot preču pārdošanu, kad vieta ir atbrīvota no precēm, tā jānodod tirgus administratoram.

4. Tirdzniecības noteikumi neiezīmētās vietās:

4.1. neiezīmētās tirdzniecības vietās preču pārdošana atļauta tikai saskaņojot ar tirgus administrāciju;

4.2. pārējie noteikumi tiek piemēroti identiski preču pārdošanas noteikumiem uz laukuma.

5. Noteikumi tirdzniecībai ar zivīm:

5.1. zivju pārdošanu drīkst veikt tikai tirgus administrācijas ierādītās tirdzniecības vietās;

5.2. samaksa par tirdzniecības vietas izmantošanu veicama tajā dienā, kad tiek izmantota tirdzniecības vieta un maksājums jāveic tirgus kasē, laikā no plkst. 8.00 līdz 13.00, vai reizi mēnesī SIA “Specprojekts” norēķinu kontā, ja par tirdzniecības vietas izmantošanu ir noslēgts līgums un samaksa tiek veikta pēc piestādītā rēķina;

5.3. pārtraucot preču pārdošanu, kad vieta ir atbrīvota no precēm, tā jānodod tirgus administratoram.

6. Noteikumi loteriju, prezentāciju un citu izklaides pasākumu organizēšanā:

6.1. minētos pasākumus atļauts organizēt iepriekš saskaņotā un tirgus administrācijas norādītā vietā;

7. Abonēšanas noteikumi (parastajam abonentam un vienas dienas abonementam):

7.1. abonements ir garantija saņemt kādu konkrētu tirdzniecības vietu (vietas), konkrētā dienā (dienās);

7.2. abonementu var iegādāties jebkurš tirdzniecības dalībnieks;

7.3.abonements ir spēkā tikai uz tirgus plānā iezīmētām tirdzniecības vietām;

7.4. ja parastā abonementa īpašnieks, kurš abonē vietu (vietas), nav izmantojis savu abonementu vairāk par 3 (trīs) dienām, šis abonements tiek anulēts. Nauda par anulēto abonementu netiek atmaksāta;

7.5. abonementu var iegādāties tirgus kasē katru dienu, izņemot svētdienu no plkst. 8.00 līdz 13.00;

7.6. abonementa īpašniekam vieta ir jāaizņem (jāuzsāk tirdzniecība) līdz plkst. 9.00, pretējā gadījumā abonements tajā dienā nav spēkā;

7.7. iegādājoties parasto abonementu, tā spēkā stāšanās diena var būt tikai nākošā diena;

7.8. vienas dienas abonementu var iegādāties uz jebkuru tirgus darba dienu, 30 (trīsdesmit) dienas uz priekšu no abonēšanas dienas;

7.9. abonementa īpašniekam ir priekšroka pagarināt abonementu tikai tajās dienās, kad ir spēkā esošais abonements.

**IV. Elektriskās strāvas izmantošanas noteikumi**

8. ”Konzuma tirgus” klienti (tirdzniecības dalībnieki) var izmantot elektrisko strāvu:

8.1. visa veida elektrisko ierīču pieslēgšanai, kas saistīts ar preču tirdzniecību (kases aparāts, svari, apgaismojums u.c. tirdzniecības inventārs);

8.2. jebkura elektroiekārtas pieslēgšana iepriekš jāsaskaņo ar tirgus administrāciju;

8.3. elektroiekārtas atļauts pieslēgt tikai speciāli tam paredzētās vietās;

8.4. elektriskās strāvas pieslēguma kabeļi nedrīkst būt bojāti (ar savienojumiem) un tiem ir jābūt ar dubultizolāciju;

**V. Tirdzniecības dalībnieku (klientu) pienākumi**

9. Tirdzniecības dalībniekiem (klientiem) “Konzuma tirgū” ir jāievēro:

9.1. LR Ministru kabineta noteikumi Nr. 440 “Noteikumi par tirdzniecības kārtību tirgos, gadatirgos, ielu tirdzniecības vietās un izbraukumos”;

9.2. Madonas pilsētas domes lēmumi par tirdzniecības noteikumiem Madonas pilsētā;

9.3. ”Konzuma tirgus” iekšējās kārtības noteikumi;

9.4. pieklājīgas uzvedības un ētikas normas;

9.5. jāuztur kārtībā un tīrībā nomātā tirdzniecības vieta;

9.6. saudzīgi jāizturas pret “Konzuma tirgus” mantu;

9.7. jāievēro tirgus administrācijas rīkojumi.

**VII. Aizliegumi tirgus teritorijā**

10. ”Konzuma tirgus” teritorijā aizliegts:

10.1. rīkoties neatbilstoši “Konzuma tirgus” iekšējās kārtības noteikumiem;

10.2. skaļi un nepiedienīgi uzvesties;

10.3. spļaudīties un citādā veidā piegružot tirgus teritoriju;

10.4. izmest atkritumus un izliet netīros ūdeņus tam neparedzētās vietās;

10.5. nesaudzīgi izturēties pret tirgus mantu;

10.6. bez saskaņošanas ar tirgus administrāciju pārvietot tirgus inventāru u.c.;

10.7. aiztikt vai kā citādi iejaukties tirgus elektroinstalācijā;

10.8. braukt ar velosipēdiem vai mopēdiem;

10.9. lietot alkoholiskos dzērienus;

11.10. smēķēt neatļautās vietās.

**VIII. Atbildība**

11. Atbildība tirgus klientiem:

11.1. par “Konzuma tirgus” iekšējās kārtības noteikumu neievērošanu var tikt piemērota sankcija – brīdinājums vai tirdzniecības dalībnieks (klients) ar tirgus administrācijas rīkojumu var tikt neielaists tirgus teritorijā lai veiktu preču pārdošanu;

11.2. a tiek bojātas “Konzuma tirgus” materiālās vērtības, tad vainīgā persona sedz izdevumus, kas saistīti ar bojāto materiālo vērtību remontu vai atjaunošanu.

*Par jautājumiem, kas nav atrunāti šajos noteikumos, vai ir nepieciešama papildinformācija, lūdzam vērsties tirgus administrācijā.*

**Kontakti**

Saules iela 4A,
Madona, LV- 4801
Mob.: 29178676
Epasts: specipasumi@inbox.lv